**Comhdháil Bhliantúil Gaelscoileanna Teo. 2014**

**Foirm Rúin**

Ainm na Scoile: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seoladh na Scoile: ­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Rún 1 :**

**Rún 2 :**

**Moltóir :** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cuiditheoir :** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Níl teorainn leis an méid rúin gur féidir a mholadh. Is féidir leathanach sa bhreis a chur leis an bhfoirm seo más gá.*

**Dáta :** \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seol ar ais roimh an **10ú DEIREADH FÓMHAIR 2014** chuig oifig@gaelscoileanna.ie nó chuig:

An Rúnaí Oinigh, **Gaelscoileanna Teo.,** Halla Naomh Pádraig, Institiúid Oideachais Marino, Ascaill Uí Ghríofa, Baile Átha Cliath 9.

**Rún a Mholadh ag Cruinniú Chinn Bliana Gaelscoileanna Teo.**

Bíodh glór agat agus tapaigh an deis rún a mholadh agus ionchur a bheith agat i bhforbairt na naíscoileanna, naíonraí agus scoileanna lán-Ghaeilge.

**Cad is rún ann?**

Is éard is rún ann ná ráiteas simplí a mhíníonn riachtanas nó mian atá ag pobal naíscoile/naíonra/scoile. Tugtar deis do bhaill Gaelscoileanna Teo. rúin a rith ag Cruinniú Chinn Bliana na heagraíochta. Is féidir rún a rith ar ábhar ar bith a bhaineann le hobair na naíscoile/an naíonra/na scoile nó le mórphobal na luathbhlianta agus na scoileanna lán-Ghaeilge.

**Cad is fiú rún a chur chun cinn?**

Gníomhaíonn Gaelscoileanna Teo. ar na rúin a ritear ag an gCruinniú Chinn Bliana agus ar na hiarratais ar chúnamh a thagann chugainn ó naíscoileanna, naíonraí agus scoileanna i gcaitheamh na bliana. Feidhmíonn Gaelscoileanna Teo. de réir riachtanais ár gcuid baill (na naíscoileanna, naíonraí agus scoileanna lán-Ghaeilge a chláraíonn linn) agus na hearnála. Is mór an éifeacht agus an tionchar a bhíonn ag an earnáil más guth comhaontaithe láidir atá ann ó na naíscoileanna, naíonraí agus scoileanna féin. Is féidir le haon naíscoil/naíonra/scoil atá ag múineadh trí mheán na Gaeilge sna 32 contae ballraíocht a ghlacadh leis an eagraíocht agus rún a rith ag an gCruinniú Chinn Bliana.

**Conas a chuirtear rún chun cinn?**

Is gá do naíscoil/naíonra/scoil a bheith cláraithe leis an eagraíocht chun rún a mholadh. Is féidir clárú trí glaoch a chur ar 01 8535195 nó ríomhphost a sheoladh chuig oifig@gaelscoileanna.ie. Níl teorainn leis an méid rúin gur féidir a mholadh. Ní gá ach foirm shimplí a chomhlánú agus a sheoladh ar ríomhphost chuig oifig@gaelscoileanna.ie nó sa phost chuig Gaelscoileanna Teo. Tá cóip den fhoirm ar fáil ó stiúrthóir na naíscoile/an naíonra nó ó phríomhoide na scoile. Tá an fhoirm le híoslódáil ó rannóg na comhdhála ar [www.gaelscoileanna.ie](http://www.gaelscoileanna.ie). **An spriocdháta d’fhoirmeacha comhlánaithe do CCB 2014 ná an 10 Deireadh Fómhair 2014**. Ní ghlacfar le rúin tar éis an spriocdháta.

**Plé na rún ag an gCruinniú Chinn Bliana**

Is gá go mbeadh ionadaí ón naíscoil/naíonra/scoil i láthair ag an gCruinniú Chinn Bliana leis an rún a mholadh (ní gá gurb duine de shínitheoirí an rúin a bheadh ann). Iarrtar ar an ionadaí an rún a chur i láthair an tslua agus tugtar deis dó nó di labhairt ar fhiúntas an rúin.

De réir rialacha seasta Gaelscoileanna Teo.:

* Tá suas go 5 nóiméad cainte ag an moltóir agus tá suas go 3 nóiméad cainte ag gach duine eile.
* Glacfar le leasuithe agus cuirfear iad os comhair an chruinnithe ag tosú leis an gceann deiridh. Ní chuirfear leasú atá cealaithe ag leasú a cuireadh roimh ré. Ní mór leasuithe a bheith i scríbhinn. Ní féidir leasú atá contráilte go hiomlán leis an mbunrún a chur.
* Má mholtar rún ní féidir é a tharraingt siar ach le cead an chruinnithe.

Déantar vótáil leis an gcárta vótála a chur san aer le ‘sea’ nó ‘ní hea’ a áireamh. Déantar na rúin a ritear a áireamh i gclár oibre Gaelscoileanna Teo. don bhliain romhainn. Tugtar tuairisc ar gníomhú na heagraíochta ar na rúin sa Tuairisc ar Obair na hEagraíochta ag deireadh na bliana.